**EFOP-1.4.4-17-2017-00067**

**„Kápolnai roma lányok esélynövelő programja” „Választhatsz másik jövőt!”**

**Kedvezményezett: Kápolna Község Roma Nemzetiségi Önkörmányzata**

2018.február 01-én elkezdődött a kápolnai roma lányokat támogató projekt.

Az eltelt időben havonta találkozott az 5 fő mentor a 25 fő lánnyal. Ezek a találkozások több módon zajlanak. Van úgy, hogy csak az 5 fő roma lánnyal találkozik az őket segítő mentor és van úgy, hogy mind a 25 fő lány mind az 5 fő mentorral tölt el közösen egy-egy délelőttöt.

Ezeken a találkozókon a lányok segítése a cél és az, hogy megfelelő jövő képet kaphassanak az őket segítőktől.

Kézműves foglalkozásokon is részt vesznek, ahol egy-egy ünnepre készülnek, pl: húsvét, anyák napja.

Természetesen nem csak a kreativitásukat, fantáziájukat, kézügyességüket fejlesztik ezekkel a programokkal, de elméleti ismeretet is kapnak. Pl a húsvét témakörét úgy dolgozták fel, hogy az ehhez kapcsolódó népszokásokkal is ismerkedhettek.

Nagy öröm volt a lányoknak, hogy részt vehettek a falunapi eseményen. A felkészülés nem csak ének tudásukra hatott, de közösségi szellemük, egymásra való odafigyelésük is fejlődött.

A későbbiekben is számos programmal készülnek a mentorok, így közös sport vetélkedőt szerveznek, életvezetési ismereteket nyújtó beszélgető kört szerveznek, valamint színházlátogatás is a jövőben várható.

Kerékgyártó Andrea

szakmai vezető